શનિવારે રાતે દુબઈની હોટેલમાં બાથટબમાં આકસ્મિક રીતે ડૂબી જઈ મોતને ભેટનાર બોલીવુડની પ્રથમ મહિલા સુપરસ્ટાર શ્રીદેવીના નશ્વર દેહને તિરંગામાં લપેટવામાં આવ્યો હતો. શ્રીદેવીના પાર્થિવ દેહને પોલીસ બેન્ડ અને ગાર્ડ ઓફ ઓનર આપવામાં આવ્યું હતું. તામિલ રીતરિવાજ મુજબ તામિલનાડુથી આવેલા પંડિતોની હાજરીમાં વિલે પાર્લેના સ્મશાનગૃહમાં શ્રીદેવીના પાર્થિવ દેહને પતિ બોની કપૂરે મુખાગ્નિ આપ્યો હતો. શ્રીદેવીના પતિ બોની કપૂર અને બન્ને પુત્રીઓ જાહ્નવી અને ખુશી રડી પડ્યાં હતાં તો અનિલ કપૂર, સંજય કપૂર, અર્જુન કપૂર, હર્ષવર્ધન કપૂર ગમગીન બની ગયા હતા.